**Zápisnica**

**Z 1. zasadnutia Obecného zastupiteľstva konaného dňa 31.01.2024 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

poslanci : Pavol Huntata, Ing. Peter Olajec, Mgr. Matej Paulíny, Ing. Pavol Sedmák, Peter Vrabko

pozvaní : Ing. Janka Jesenská – kontrolórka

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice,
3. Rozpočtové opatrenie č. 1/2024
4. Žiadosť o pričlenenie hranice katastrálneho územia Dražkovce, časti pozemku parc. KN C 387/9 do katastrálneho územia Dolný Kalník
5. Prerokovanie žiadosti o kúpu pozemku vo vlastníctve obce
6. Správa o kontrolnej činnosti hlavnej kontrolórky obce za rok 2023
7. Rôzne
8. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

Za zapisovateľa starostka určila Ing. Pavla Sedmáka , za overovateľov zápisnice Pavla Huntatu a  Petra Vrabka

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 1 / 2024 zo dňa 31.01.2024**

* **schvaľuje** program zasadnutia OZ

**Bod 3**

Starostka obce predložila poslancom Návrh na 1. úpravu rozpočtu na rok 2024 na základezaslania návrhu kúpnej zmluvy 00206/2024-PKZ-K 40022/24.0 ( súčasť prílohy) so Slovenským pozemkovým fondom týkajúcu sa odkúpenia pozemkov po miestnu komunikáciu

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 2/ 2024 zo dňa 31.01.2024**

* **Obecné  zastupiteľstvo  schvaľuje  rozpočtové opatrenie  č. 1/2024**

V nadväznosti na predložený návrh kúpnej zmluvy predložila starostka poslancom návrh na odkúpenie predmetných parciel

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 3/ 2024 zo dňa 31.01.2024**

* **Obecné  zastupiteľstvo  schvaľuje  kúpu pozemkov parc. KN C 302/100 – druh pozemku ostatná plocha o výmere 20 m2 a parc. KNC č. 302/220 – druh pozemku zastavaná plocha a nádvorie o výmere 279 m2 zapísaných na LV 191 nachádzajúcich sa v k.ú. Dolný Kalník za cenu 19,08 eur/ m2 predávajúcim bude SR zastúpená Slovenským pozemkovým fondom, Budkova 36, Bratislava**

**Bod 4**

Starostka obce predložila poslancom žiadosť Zuzana Horváthovej, bytom Leningradská 4525/25, 036 08 Martin o vyslovenie súhlasu so zmenou hranice katastrálneho územia.

Na základe stretnutia žiadateľky, starostky a poslancov OZ Dolný Kalník a starostky a poslancov OZ Dražkovce ktoré sa uskutočnilo v decembri 2023 a spoločného prerokovania celej situácie a následne Uznesenia OZ Dražkovce č. 6/2024 zo dňa 8.1.2024 s vyslovením súhlasu so zmenou hranice katastrálneho územia Dražkovce v časti pozemku parc.KN C 387/9 – trvalý trávny porast o výmere 18 459 m2 ktorý je zapísaný na Okresnom úrade Martin, katastrálny odbor na LV 797, ku ktorej dôjde tým, že sa tento pozemok na základe rozhodnutia Okresného úradu Martin oddelí od katastrálneho územia Dražkovce a pričlení do katastrálneho územia Dolný Kalník.

Na základe uvedeného dala starostka obce hlasovať

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 4/ 2024 zo dňa 31.01.2024**

* Obecné zastupiteľstvo obce Dolný Kalník súhlasí so zmenou hranice katastrálneho územia v časti pozemku parc. č.: 387/9 KN C – trvalý trávny porast o výmere 18 459 m2, ktorý je zapísaný na LV č.: 797 na Okresnom úrade Martin, katastrálny odbor, ku ktorej dôjde tým, že pozemok sa na základe rozhodnutia Okresného úradu Martin pričlení ku katastrálnemu územiu Dolný Kalník a oddelí od katastrálneho územia Dražkovce, táto zmena bude v zmysle §-u 58 ods. 5 písm. g.) zák. č. 162/1995 Z.z.

**Bod 5**

Starostka obce predložila poslancom žiadosť Mgr. Petra Mórica a manž. Mgr. Lýdie Móricovej o odkúpenie časti parcely - 12 m2 z parcely reg. KN C 316/317 zapísanej ako ostatná plocha vo vlastníctve obce Dolný Kalník vedenej na LV 208.

Žiadatelia odôvodňujú žiadosť tým, že pri stavbe plotu nechtiac zasiahli do uvedenej parcely a z tohto dôvodu chcú parcelu vysporiadať.

Po prerokovaní žiadosti, poslanci OZ Dolný Kalník súhlasia s odpredajom predmetnej parcely. Ďalej odporúčajú žiadateľom dať vypracovať Geometrický plán, na základe ktorého bude schválený odpredaj.

**Bod 6**

Starostka obce predložila poslancom správu o kontrolnej činnosti hlavnej kontrolórky obce za rok 2023 ktorá tvorí prílohu zápisnice

Keďže poslanci nemali k správe žiadne doplňujúce ani pozmeňujúce návrhy dala hlasovať.

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 5/ 2024 zo dňa 31.01.2024**

* **berie na vedomie správu hlavnej kontrolórky o kontrolnej činnosti za rok 2023**

**Bod 7**

Rôzne

Kontrolórka obce podala poslancom návrh na prijatie uznesenia vo vzťahu k uskutočňovaniu úprav rozpočtu v zmysle zákona starostkou obce

Následne dala starostka o predmetnom návrhu hlasovať

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č**. 6/ 2024 zo dňa 31.01.2024**

**Obecné zastupiteľstvo  deleguje  na  starostku  obce  vykonávanie  úprav  rozpočtu  podľa § 14 ods. 2 písm. a)  zákona  č. 583/2004 Z.z. o rozpočtových  pravidlách  územnej  samosprávy v platnom znení  - "presun rozpočtovaných prostriedkov v rámci schváleného rozpočtu bežných výdavkov, pričom sa nemenia celkové príjmy a celkové výdavky" – s účinnosťou od 01.02.2024 do 31.12.2024 do výšky 30% rozpočtovaného prebytku.**

Starostka obce predložila poslancom žiadosť Mateja Lužbeťáka a manž. Ing. arch. Lenky Lužbeťákovej o vydanie súhlasu s výstavbou rodinného domu v extraviláne obce Dolný Kalník na parc. č. KN E 34 a 35 v k.ú. Dolný Kalník.

Po oboznámení sa so žiadosťou a posúdení situácie kde by sa mal RD nachádzať dala starostka hlasovať

**Hlasovanie**: - prítomnosť - 5 poslanci – 100%

 - hlasovanie - **ZA** : **5** **PROTI** : **0** **ZDRŽAL SA** **: 0** bolo prijaté nasledovné

**UZNESENIE : č**

Obecného zastupiteľstva č**. 7/ 2024 zo dňa 31.01.2024**

**OZ v Dolnom Kalníku súhlasí s predloženým zámerom výstavby rodinného domu na parc. č. KN E 34 a 35 v k.ú. Dolný Kalník, nakoľko parcely sa nachádzajú v zastavanej časti obce a nadväzujú priamo na existujúcu výstavbu RD**

Poslanci OZ a občania DK sa ako súťažné družstvo Dolný Kalník, dňa 11.11.2023 sa v rámci osláv dní mesta Martin zúčastnili súťaže vo výrobe škvariek a klobás, kde sa umiestnili na 2. mieste v kategórii škvarky.

Obci Dolný Kalník bola doručená pozvánka z Báčskeho Petrovca na Klobása Fest ktorý sa uskutoční 10.02.2024 v Báčskom Petrovci. Festivalu sa zúčastnia dva súťažné tímy, ktoré budú súťažiť v kategórii klobás a v kategórii škvarky.

**Bod 8**

Na záver starostka obce poďakovala poslancom za účasť

V Dolnom Kalníku, dňa 31.01.2024

Zapísal: Ing. Pavol Sedmák

Overil: Peter Vrabko

 Pavol Huntata

 Iveta Balšianková, starostka obce